CELEX: 22013D0216
Language: sk
Date: 2013-12-13 00:00:00
Title: Rozhodnutie Spoločného výboru EHP č. 216/2013 z  13. decembra 2013 , ktorým sa mení príloha I (Veterinárne a fytosanitárne záležitosti) k Dohode o EHP

22.5.2014   
            
            
               SK
            
            
               Úradný vestník Európskej únie
            
            
               L 154/6
            
         ROZHODNUTIE SPOLOČNÉHO VÝBORU EHP
   č. 216/2013
   z 13. decembra 2013,
   ktorým sa mení príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 469/2013 z 22. mája 2013, ktorým sa ako kŕmne doplnkové látky povoľujú látky DL-metionín, sodná soľ DL-metionínu, hydroxyanalóg metionínu, vápenatá soľ hydroxyanalógu metionínu, izopropylester hydroxyanalógu metionínu, DL-metionín chránený kopolymérom vinylpyridín/styrénom a DL-metionín chránený etylcelulózou (1), v znení korigenda uverejneného v Ú. v. EÚ L 145, 31.5.2013, s. 37, sa má začleniť do Dohody o EHP.
            
         
               (2)
            
            
               Vykonávacie nariadenie Komisie (EÚ) č. 601/2013 z 24. júna 2013 týkajúce sa povolenia octanu kobaltnatého tetrahydrátu, uhličitanu kobaltnatého, uhličitanu kobaltnatého zásaditého (2: 3) monohydrátu, síranu kobaltnatého heptahydrátu a potiahnutého granulovaného uhličitanu kobaltnatého zásaditého (2: 3) monohydrátu ako kŕmnych doplnkových látok (2) sa má začleniť do Dohody o EHP.
            
         
               (3)
            
            
               Vykonávacie nariadenie Komisie (EÚ) č. 667/2013 z 12. júla 2013 o povolení diklazurilu ako kŕmnej doplnkovej látky pre kurčatá chované na znášku (držiteľ povolenia: Eli Lilly and Company Ltd), ktorým sa zrušuje nariadenie (ES) č. 162/2003 (3), sa má začleniť do Dohody o EHP.
            
         
               (4)
            
            
               Nariadenie Komisie (EÚ) č. 691/2013 z 19. júla 2013, ktorým sa mení a dopĺňa nariadenie (ES) č. 152/2009 o metódach odberu vzoriek a analytických metódach (4), sa má začleniť do Dohody o EHP.
            
         
               (5)
            
            
               Vykonávacím nariadením (EÚ) č. 667/2013 sa zrušuje nariadenie Komisie (ES) č. 162/2003 (5) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (6)
            
            
               Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (7)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Kapitola II prílohy I k Dohode o EHP sa mení takto:
   
               1.
            
            
               V bode 31o [nariadenie Komisie (ES) č. 152/2009] sa dopĺňa táto zarážka:
               
                           „—
                        
                        
                           
                              32013 R 0691: nariadenie Komisie (EÚ) č. 691/2013 z 19. júla 2013 (Ú. v. EÚ L 197, 20.7.2013, s. 1).“
                        
                     
         
               2.
            
            
               Za bod 83 [vykonávacie nariadenie Komisie (EÚ) č. 413/2013] sa vkladajú tieto body:
               
                           „84.
                        
                        
                           
                              32013 R 0469: vykonávacie nariadenie Komisie (EÚ) č. 469/2013 z 22. mája 2013, ktorým sa ako kŕmne doplnkové látky povoľujú látky DL-metionín, sodná soľ DL-metionínu, hydroxyanalóg metionínu, vápenatá soľ hydroxyanalógu metionínu, izopropylester hydroxyanalógu metionínu, DL-metionín chránený kopolymérom vinylpyridín/styrénom a DL-metionín chránený etylcelulózou (Ú. v. EÚ L 136, 23.5.2013, s. 1), v znení korigenda uverejneného v Ú. v. EÚ L 145, 31.5.2013, s. 37.
                        
                     
                           85.
                        
                        
                           
                              32013 R 0601: vykonávacie nariadenie Komisie (EÚ) č. 601/2013 z 24. júna 2013 týkajúce sa povolenia octanu kobaltnatého tetrahydrátu, uhličitanu kobaltnatého, uhličitanu kobaltnatého zásaditého (2:3) monohydrátu, síranu kobaltnatého heptahydrátu a potiahnutého granulovaného uhličitanu kobaltnatého zásaditého (2:3) monohydrátu ako kŕmnych doplnkových látok (Ú. v. EÚ L 172, 25.6.2013, s. 14).
                        
                     
                           86.
                        
                        
                           
                              32013 R 0667: vykonávacie nariadenie Komisie (EÚ) č. 667/2013 z 12. júla 2013 o povolení diklazurilu ako kŕmnej doplnkovej látky pre kurčatá chované na znášku (držiteľ povolenia: Eli Lilly and Company Ltd), ktorým sa zrušuje nariadenie (ES) č. 162/2003 (Ú. v. EÚ L 192, 13.7.2013, s. 35).“
                        
                     
         
               3.
            
            
               Text bodu 37 [nariadenie Komisie (ES) č. 162/2003] sa vypúšťa.
            
         Článok 2
   Znenie vykonávacích nariadení (EÚ) č. 469/2013, v znení korigenda uverejneného v Ú. v. EÚ L 145, 31.5.2013, s. 37, (EÚ) č. 601/2013 a (EÚ) č. 667/2013 a nariadenia (EÚ) č. 691/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 14. decembra 2013 pod podmienkou, že boli doručené všetky oznámenia podľa článku 103 ods. 1 Dohody o EHP (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 13. decembra 2013
      
         
            Za Spoločný výbor EHP
         
         
            predseda
         
         Thórir IBSEN
      
   
   
      (1)  Ú. v. EÚ L 136, 23.5.2013, s. 1.
   
      (2)  Ú. v. EÚ L 172, 25.6.2013, s. 14.
   
      (3)  Ú. v. EÚ L 192, 13.7.2013, s. 35.
   
      (4)  Ú. v. EÚ L 197, 20.7.2013, s. 1.
   
      (5)  Ú. v. ES L 26, 31.1.2003, s. 3.
   
      (6)  Ústavné požiadavky neboli oznámené.